armvectores/hy_wikipedia_2023 huggingface dataset:
Սանդրո Մացցոլա

Ալեսսանդրո «Սանդրո» Մացցոլա(իտալերեն՝ Alessandro "Sandro" Mazzola, նոյեմբերի 8, 1942(1942-11-08), Թուրին, Իտալիա), իտալացի ֆուտբոլիստ, Իտալիայի հավաքականի և «Միլանի» կիսապաշտպան, Եվրոպայի չեմպիոն (1968), Իտալիայի քառակի չեմպիոն (1963, 1965, 1966, 1971), Չեմպիոնների լիգայի կրկնակի չեմպիոն (1965), (1966), Իտալիայի լավագույն ֆուտբոլիստ (1964), Իտալիայի լավագույն ռմբարկու (1965, 17 գնդակ)։


== Կենսագրություն ==

Սանդրոն ծնվել է 1942 թվականին։ Հայրը՝ Վալենտինո Մացցոլան եղել է Իտալիայի հավաքականի անդամ և «Տորինոյի» ավագը, եղբայը՝ Ֆերրուչչոն նույնպես եղել է ֆուտբոլիստ։ Սանդրոյի ծնողների ամուսնալուծությունից հետո եղբայրը մնացել է մոր խնամակալության տակ, իսկ Սանդրոն՝ հոր։ Սանդրոն միշտ ներկա է եղել հոր մարզումներին։ 1949 թվականի մայիսի 4-ին հայրը, ինչպես նաև «Տորինոյի» ամբողջ կազմը դառնում են ավիավթարի զոհ։ Հոր մահից հետո Սանդրոյի և Ֆերրուչչոյի խնամակալությամբ զբաղվել է Բենիտո Լորենցին, որը եղել է նրանց հոր ընկերը և երկուսն էլ խաղացել են Իտալիայի հավաքականի կազմում։ Լորենցին եղել է «Ինտերի» անդամ, և եղբայրները հայտնվում են Ինտերի մանկական կազմում, որի ղեկավարը եղել է լեգենդար Ջուզեպպե Մեացցան։ Եղբայրները ապրում էին «Ինտերին» պատկանող տարածքում։ Ֆերրուչչոյին ավելի տաղանդավոր էին համարում, քան Սանդրոյին, սակայն Սանդրոն ավելի մեծ հռչակ ձեռք բերեց։ Առաջին խաղը 1961 թվականի հունիսի 10-ին էր, Յուվենտուսի հետ, որի ժամանակ «Ինտերը» 9։1 հաշվով պարտություն կրեց։ 

Հավաքականում առաջին խաղը 1963 թվականի մայիսի 12-ին էր։ Այդ օրը Իտալիայի հավաքականը ընկերական հանդիպում ունեցավ Բրազիլիայի հավաքականի հետ և հաղթեց 3-0 հաշվով։ Իտալացիների երկրորդ գոլի հեղինակը Մացցոլան էր։ 1963 թվականին Եվրոպայի առաջնության ընտրական փուլում, ԽՍՀՄ-ի դեմ խաղի ժամանակ Մացցոլան չի կարողացել գրավել Լև Յաշինի պաշտպանած դարպասը։ Հետագայում Մացցոլան նշել է, որ Յաշինը ավելի լավ է ֆուտբոլ խաղում, քան ինքը։ Մացցոլան ընդհանուր հաշվով անց է կացրել 565 խաղ և խփել 160 գոլ, որից 418 խաղ և 116 գոլ՝ Սերիա A-ում։ Միլանյան դերբիի պատմության ընթացքում ամենաարագ գոլը Մացցոլան է խփել (13-րդ վայրկյան,24 փետրվար, 1963 թվական)։


== Նվաճումներ ==


=== Ինտեր ===
Սերիա A. 1962–63, 1964–65, 1965–66, 1970–71
Եվրոպական գավաթ. 1963–64, 1964–65
Միջմայրցամաքային գավաթ. 1964, 1965


=== Իտալիայի հավաքական ===
Եվրոպայի առաջնություն. 1968
Աշխարհի առաջնություն. երկրորդ տեղ 1970


=== Անհատական ===
Սերիա A-ի տարվա լավագույն ռմբարկու. 1964-1965 (17 գոլ)
Եվրոպական գավաթի տարվա լավագույն ռմբարկու. 1963-1964 (Վլադիմիր Կովաչևիչի ու Ֆերենց Պուշկաշի հետ, 7 գոլ)
ՖԻՖԱ-ի տարվա խորհրդանշական հավաքական. 1967
Եվրոպայի առաջնության խորհրդանշական հավաքական. 1968
Ոսկե գնդակ (2-րդ տեղ). 1971
Իտալիայի ֆուտբոլի պատմության փառքի սրահ. 2014


== Արտաքին հղումներ ==
Сандро МАЦЦОЛА
70 лет Джанни Ривере. Великий соперник: Сандро Маццола


== Ծանոթագրություններ ==


== Արտաքին հղումներ ==
Սանդրո Մացցոլայի թոփ 10 գոլերը
Պոմբիա սաֆարի-պարկ

Պոմբիա սաֆարի-պարկ (իտալերեն՝ Safari Park di Pombia), կենդանաբանական այգի և զվարճանքի զբոսայգի Հյուսիսային Իտալիայում, Պիեմոնտ մարզի Պոմբիա կոմունայում։ Պարկը ստեղծվել է 1976 թվականին, Անջելո Լոմբարդիի կողմից։ Զբաղեցնում է 400 հազար մետր քառ. տարածք։ 1999 թվականին, երբ արդեն այգին խարխլվել էր, Օրֆեո Տրիբերտին ձեռք է բերում այն և սկսում լայնամասշտաբ վերակառուցողական աշխատանքներ։ Նրա օրոք, այգին բաժանված էր երկու գոտիների՝ սաֆարի-պարկ և զվարճանքների այգի։ Սաֆարի-պարկը համագործակցում է Թուրինի համալսարանի անասնաբուժության ֆակուլտետի հետ և անցկացնում մի շարք հետազոտական նախագծեր, մասնավորապես՝ գյուղատնտեսական կենդանիների պաթոլոգիայի և հազվադեպ տեսակների ոչնչացման կանխարգելման վերաբերյալ։ Այգում ապրում են ավելի քան 600 տեսակի կենդանիներ։
Այգին ուշագրավ է նրանով, որ այստեղ ապրում են սպիտակ առյուծներ (ալբինոսներ), որոնք 2004 և 2006 թվականներին ձագեր են ունեցել։ 2011 թվականի հուլիսին Պոմբիա սաֆարի-պարկում հիմնադրվել է Sos Elephants շահույթ չհետապնդող հիմնադրամը, որի նպատակն է պահպանել բորնեյան փղերին։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք
SOS Elephants
Դիքդաշ (լեռ, Ղոշղոթան գյուղ)

Անվան այլ կիրառումների համար տե՛ս՝ Դիքդաշ (այլ կիրառումներ)Դիքդաշ, լեռ Հայաստանի Տավուշի մարզում, Ոսկևան գյուղից մոտ 6 կմ հյուսիս֊արևմուտք, Քոռիբերդ լեռան մոտ։ Լանջերն անտառապատ են։ Բարձր՝ 1360 մետր։ Ռուսերեն տառադարձությամբ՝ Տիկտաշ։


== Ծանոթագրություններ ==
Տոկմաս

Տոկմաս (ռուս.՝ Токмас), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի ձախ ափում՝ 213 կմ հեռավորության վրա։ Գետի երկարությունը 10 կմ է։ Տոկմասի ակունքը գտնվում է Տարնոգսկի շրջանում, Տարնոգսկի Գորոդկայից 30 կմ հարավ-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008886
Հիդրոլոգիական ուսումնասիրությունների կոդը - 103000888
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Փոտեր շրջան (Հարավային Դակոտա)

Անվան այլ կիրառումների համար տե՛ս՝ Փոտեր շրջան (այլ կիրառումներ)Փոտեր շրջան (անգլ.՝ Potter County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 2.243 կմ² է, բնակչությունը՝ 2.329 մարդ (2010 թ. տվյալներով)։ Շրջկենտրոնն է Գետիսբուրգ բնակավայրը։ Կազմավորվել է 1875 թ.։
Իոան Լիսով

Իոան Լիսով (էստ.՝ Joann Lõssov, սեպտեմբերի 10, 1921(1921-09-10), Տալլին, Էստոնիա - օգոստոսի 3, 2000(2000-08-03), Տալլին, Էստոնիա), էստոնացի խորհրդային բասկետբոլիստ, բասկետբոլային մարզիչ։
Հանդես է եկել ԽՍՀՄ բասկետբոլի ազգային հավաքականում, որի կազմում նվաճել է արծաթե մեդալ Հելսինկիի 1952 թվականի ամառային օլիմպիական խաղերում, ինչպես նաև երկու անգամ դարձել Եվրոպայի չեմպիոն (1947, 1951)։
Մարզել է ԽՍՀՄ կանանց բասկետբոլի ազգային հավաքականը՝ 1954 և 1956 թվականներին հաղթելով Եվրոպայի առաջնությունը։
Ստացել է ԽՍՀՄ սպորտի վաստակավոր վարպետի (1947) և վաստակավոր մարզչի կոչում (1957):


== Ծանոթագրություններ ==


== Արտաքին հղումներ ==
Օլիմպիական տվյալներ և մեդալներ (անգլ.)
Իոան Լիսովը «Arhiiv Delfi» կայքում (էստոներեն)
Ֆրանկո Տանկրեդի

Ֆրանկո Տանկրեդի (իտալերեն՝ Franco Tancredi, հունվարի 10, 1955(1955-01-10), Ջուլիանովա, Տերամո, Աբրուցցո, Իտալիա), իտալացի նախկին ֆուտբոլիստ, ով հանդես է եկել իտալական Ռոմայում և Իտալիայի ազգային հավաքականում։


== Կարիերա ==
Տանկրեդին 1979 թվականից 1990 թվականներին հանդես է եկել Ռոմայում, որտեղ անցկացրել է 282 հանդիպում։ Դարպասապահի համար ցածր հասակ ունենալով հանդերձ, նա ուներ բարձր արագություն և 11 մ հարվածներ որսալու մեծ մասնագետ էր։ Ֆրանկոն 1986 թվականի Աշխարհի Առաջնության ժամանակ Իտալիայի ազգային հավաքականի երկրորդ դարպասապահն էր Ջովաննի Գալլիից հետո։ Հավաքականում անցկացրել է 12 հանդիպում։
1987 թվականին Սան Սիրոյում կայացած Միլանի դեմ հանդիպան ժամանակ, Միլանի երկրպագուի մարզադաշտ նետած ճայթուկը դիպչում է Տանկրեդիի գլխին, կարճ ժամանակ դարպասապահը չի կարողանում շնչել, սակայն բժիշկներին հաջողվում է փրկել նրա կյանքը։
Պրոֆեսիոնալ ֆուտբոլիստի կարիերան ավարտելուց հետո, Տանկրեդին սկսում է աշխատել Ռոմայում, որպես դարպասապահների մարզիչ մինչև 2004 թվականը, հետո Կապելլոյի հետ միասին տեղափոխվում է Թուրինի Յուվենտուս։ 2006-07 մրցաշրջանը նույն մարզչի գլխավորությամբ նա աշխատում է արդեն Մադրիդի Ռեալում։
2007 թվականի դեկտեմբերի 14-ին Տանկրեդին ներկայացվում է որպես Անգլիա ազգային հավաքականի նոր դարպասապահների մարզիչ, նույնպես Ֆաբիո Կապելլոյի գլխավորությամբ։ 2011 թվականին նա վերադառնում է Ռոմայում և Լուիս Էնրիկեի գլխավորությամբ ստանձնում է արդեն հարազատ դարձած պաշտոնը:
2012 թվականի հունիսի 13-ին նա անձնական պատճառներով լքեց Ռոման:
Ֆրանկո Տանկրեդկին համարվում է Ռոմայի Փառքի Սրահի 11 ֆուտբոլիստներից մեկը։


== Ծանոթագրություններ ==
Մակընթացություն (սերիալ)

Մակընթացություն (թուրքերեն՝ Medcezir), թուրքական հեռուստասերիալ, որը ցուցադրվել է Star TV-ով։ Գլխավոր դերերում հանդես են գալիս Չաղաթայ Ուլուսոյ, Սերենա Սարըքայան, Բարըշ Ֆալայը, Մինե Տուգայը։ Հեռուստասերիալը ցուցադրվել է 2013 թվականի սեպտեմբերի 13-ից մինչև 2015 թվականի հունիսի 12-ը։ Հեռուստասերիալը պատմում է դեռահասների խմբի մասին, ովքեր բնակվում են Ստամբուլի Ալթընքյոյ թաղամասում։ Հեռուստասերիալը ցուցադրվել է արտասահմանյան մի շարք երկրներում։


== Սյուժե ==
Յամանը (Չաղաթայ Ուլուսոյ), ով բնակվում է Ստամբուլի Թոզլուդերե թաղամասում, աշխատասեր է, ով տքնաջանորեն աշխատելով փորձում է լավ վաստակել։ Իր եղբոր՝ Քենանի ծննդյան տոնին նրանք ձերբակալվում են և բանտարկվում, քանի որ Քենանը ավտոմեքենա էր գողացել գազալցակայանից։ Պատահաբար Յամանին ոստիկանատանը տեսնում է հայտնի իրավաբան Սելիմ Սերեզը, ով օգնում է նրան դուրս գալու բանտից։ Երբ Յամանի մայրը դուրս է հանում նրան տնից, Յամանը ստիպված զանգահարում է Սելիմին և խնդրում նրա օգնությունը։ Նա տեղափոխվում է Ստամբուլի մեծահարուստների Ալթընքյոյ թաղամաս, որտեղ մեկ շաբաթ ժամկետով դառնում է Սերեզների տան այգեպանը՝ բնակվելով նրանց տան դիմաց գտնվող փոքրիկ տնակում։ Ալթընքյոյում նա ընկերանում է Սելիմի որդու Մերթի հետ։ Նա սիրահարվում է հարևան տանը ապրող Միրայի (Սերենա Սարըքայա)։ Նրանց սերը անցնում է բազմաթիվ փորձություններով։


== Գլխավոր դերերում ==


== Ծանոթագրություններ ==
Բոլերո

Բոլերո (իսպ.՝ Bolero), իսպանական ժողովրդական զուգապար, չափավոր-արագ տեմպով, 3/4 չափով։ Պարը ձևավորվել է Իսպանիայում 18-րդ դարի վերջին, ուղեկցվում է կիթառների նվագով, երբեմն՝ երգով, ռիթմն ընդգծվում է կաստանիետներով կամ մատների չրթոցով։
Մի շարք կոմպոզիտորներ բոլերո ձևն օգտագործել են իրենց ստեղծագործություններում՝ Շոպենը, Ռավելը, Բեռլիոզը, Վերդին, Դելիբը, Գլինկան, Չայկովսկին և այլք։


== Կապը կուբայական բոլերոյի հետ ==
Կուբայում բոլերոն որպես երաժշտական ժանր ձևավորվել է Սանտյագո դե Կուբայում 19-րդ դարի վերջին։ Այն իր ծագումով կապված չէ իսպանական երաժշտությանը և նույնանուն երգին։


== Ծանոթագրություններ ==
Պրավոկուբանսկի

Պրավոկուբանսկի (ռուս.՝ Правокубанский), քաղաքատիպ ավան Ռուսաստանի Դաշնության Կարաչայ-Չերքեզական Հանրապետության Կարաչաևսկի շրջանի կազմում։
Բնակչությունը 2016 թվականին գրանցված տվյալներով կազմում էր 3233 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Jew Watch

Jew Watch, հակասեմական կայք, որի նպատակն է Հոլոքոստի ժխտումը, Հրեաների մասին բացասական տեղեկատվության տարածումը, ներառյալ մեղադրանքները համաշխարհային սիոնիստական դավադրության համար։ Կայքի ստեղծողներն այն անվանում են «սիոնիզմի ներքին աշխարհին ու հանցավորությանը վերաբերող փաստերի գիտական ​​գրադարան»։
Կայքը բացվել է 1998 թվականին․ սեփականատերը Ազգային դաշնակցություն ռասիստական կազմակերպության ակտիվիստ Ֆրենկ Վելթերն է։ Կայքը մեղադրում է հրեաներին գլոբալ ֆինանսական համակարգը վերահսկելու համար,  նրա նյութերը պարունակում են այնպիսի հայտարարություններ, ինչպիսին է՝ «հրեական Կարմիր կոմիսարները 1917-1945 թվականներին Ռուսաստանում 100 միլիոն քրիստոնյաներ են սպանել Տրոցկու՝ հրեական կոմիսարների կոմիսարի հրամանով»։
2004 թվականի ապրիլին այն պատճառով, որ Google-ի որոնման ժամանակ «Jew» («հրեա») բառը գրելիս որոնման արդյունքների ցանկում առաջինը երևում էր Jew Watch կայքը, մի շարք հրեական կազմակերպություններ և անհատներ դիմեցին Google ընկերությանը՝ պահանջելով ջնջել այդ կայքը որոնման համակարգի ինդեքսից։ Google-ի ներկայացուցիչ Դեյվիդ Քրեյնը ասել է, որ որոնման արդյունքը որոշվում է բարդ համակարգչային ալգորիթմով, որն արտացոլում է այս կամ այն կայքի տարածվածությունն ու ճանաչվածությունը, և ընկերությունը չի ազդում առանձին ​​կայքերի վարկանիշի վրա։ Սակայն Գերմանիայում և Ֆրանսիայում կայքը հանվել է Google-ի որոնման արդյունքներից։

2006 թվականին սկանդալ է տեղի ունեցել, երբ հայտնաբերվել է, որ Կատրինա փոթորիկից տուժածներին օգնություն ցույց տալու նպատակով հավաքված միջոցներն ուղղվել է օժանդակելու Jew Watch-ին։ Միսուրի նահանգի դատախազ Ջեյ Նիքսոնը հայտարարել է, որ ռասիզմի և ատելության քարոզչությունը խթանելու համար դրամաշորթությունը բացարձակապես անընդունելի է:


== Ծանոթագրություններ ==


== Արտաքին հղումներ ==
Finkelstein, Seth. «'Jew Watch', Google, and Evil», sethf.com, 30 March 2004, accessed 23 November 2010.
Kopytoff, Verne. «Google revisits policy on hate sites / Search engine to reconsider labeling in response to Jewish group upset by anti-Semitic content», San Francisco Chronicle, 23 April 2004, accessed 23 November 2010.
Bar-Ilan, Judit. «Web links and search engine ranking: The case of Google and the query „jew“», Journal of the American Society for Information Science and Technology 57 12: 1581—1589, October 2006.
Romirowsky, Asaf. «Anti-Semitism Hits Home via Google» , Jewish Exponent, 25 October 2007.
Finkelstein, Seth. «Jew Watch, Google, and Search Engine Optimization», sethf.com, accessed 23 November 2010.
Անդամ (լեռ)

Անդամ, լեռ Հայկական լեռնաշխարհում, Կոտուրի լեռնահամարգում, Բայազետ քաղաքից մոտ 26 կմ հարավ, Բայազետ-Թավրիզ ճանապարհից աջ։


== Ծանոթագրություններ ==
Բարսենա դե Սիսերո

Բարսենա դե Սիսերո (իսպ.՝ Bárcena de Cicero), քաղաք և մունիցիպալիտետ Իսպանիայում, մտնում է Կանտաբրիա նահանգի, ինչպես նաև Կանտաբրիա ինքնավար մարզի մեջ։ Մունիցիպալիտետը գտնվում է Տրանսմերա շրջանում։ Տարածքը ՝ 36.6 կմ²։ Բնակչությունը ՝ 3988 մարդ (2010 թվականի տվյալներով ) ։


== Արտաքին հղումներ ==
պաշտոնական կայք Archived 2007-07-23 at the Wayback Machine.
Լուկա Սիկուլա

Լուկկա Սիկուլա (իտալերեն՝ Lucca Sicula), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 2033 մարդ, բնակչության խտությունը կազմում է 113 մարդ/կմ²։ Զբաղեցնում է 18 կմ² տարածք։ Փոստային ինդեքսն է՝ 92010։ Հեռախոսային կոդը՝ 0925։
Քաղաքի հովանավորն է Մարիամ Աստվածածինը։ Քաղաքի տոնը նշվում է դեկտեմբերի 8-ին։


== Ժողովրդագրություն ==
Բնակչության աճը


== Ծանոթագրություններ ==
Գրիգոր Ջելայան

Գրիգոր Ջելայան (մոտ 1868/1870, Թալաս - - փետրվարի 12, 1937(1937-02-12), ԱՄՆ), հայ բժիշկ։


== Կենսագրություն ==
Գրիգոր Ջելայանը ծնվել է մոտ 1868/1870 թվականին, Կ. Պոլ­սում/Ան­կա­րա­յի նա­հան­գի Կե­սա­րի­ա­յի գա­վա­ռի Թալաս ավանում։ Պրոֆեսոր Հովսեփ Ջելալյանի (Ճելալյան) ավագ եղբայրն է։ Բժիշկ և հայդուկապետ Համբարձում Պոյաճյանի (Մեծն Մու­րատ) աներորդին, կուսակիցը և ընկերն է եղել։ Նախնական կրթությունն ստացել է Կ. Պոլ­սում/Բրուսայի ազգային վարժարանում։
1896 թվականի նոյեմբերի 25-ին ավարտել է Փա­րի­զի հա­մալ­սա­րա­նի բժշկական ֆակուլտետը՝ մրցանակի և պատիվների արժանանալով։ 1896-1901 թվականներին աշխատել և մասնագիտացել է Փարիզի տարբեր հիվանդանոցներում։
1901 թվականին վերադարձել է Կ. Պոլիս և բժիշկ աշխատել։ 1905 թվականի դրությամբ եղել է Կ. Պոլսի Հայդարփաշա թաղամասում բնակվող, օսմանյան կառավարության նախկին ծովային նախարար, բնավորությամբ բարի, ազնիվ և մարդասեր Հաջի Թահսին՝ փաշայի սիրելին և հավատարիմ ընտանեկան բժիշկը, քանի որ ստույգ մահից փրկել էր փաշայի բազմանդամ ընտանիքի անդամներից մեկին։ Բժշկի ընտանիքի անդամները ևս ազատ մուտք ունեին փաշայի ապարանքը և վայելում էին նրա հովանավորությունը։ Աշխատել է նաև Կ. Պոլսի Թաքսիմի Ֆրանսիական հիվանդանոցում։ 1911-1914 թվականներին եղել է Կ. Պոլսի սբ. Փրկիչ ազգային հիվանդանոցի հոգաբարձուների խորհրդի անդամ։
Եղել է Ազգային կենտրոնական վարչության Քաղաքական ժողովի անդամ։ Եղել է հին հնչա­կյան գործիչ։ Կ. Պոլսում հնչակյանությունը նրա տանն է հիմնադրվել։
1915 թվականի ապրիլին ձերբակալվել է Կ. Պոլսում և Չանղըրը աքսորվել։ Անունը փորագրվել է Չանղըրըի բանտում հավաքված համրիչի 99 հատիկներից մեկի վրա։ Հետագայում կառավարության հրահանգով Չանղըրըի բանտում կատարվել է զտում, որի արդյունքում քարավանը բաժանվել է 2 մասի՝ «ծանր հան­ցա­գործ­նե­րի» և «թե­թև հան­ցա­գործ­նե­րի»։ Առաջիններն ուղարկվել են Այաշի բանտը՝ սպանվելու, վերջինները, որոնց մեջ էր բժիշկ Գրիգոր Ջելալյանը, ազատվել են։
1915-1923 թվականներին շարունակել է ապրել և աշխատել Կ. Պոլսում։ Եղել է անվանի բժիշկ և նվիրյալ, բոլորից սիրված ու հարգված ազգային գործիչ։ 1923 թվականին տեղափոխվել է ԱՄՆ։
Մահացել է 1937 թվականի մայիսի 12-ին, ԱՄՆ-ում՝ 69 տարեկանում։


== Գրականություն ==
Ընդարձակ օրացոյց Սուրբ Փրկչեան հիւանդանոցի հայոց, Կ. Պոլիս, 1905։
Պալաքեան Գրիգորիս ծ. վրդ., Հայ գողգոթան, Վիեննա, 1922։
Մահագրութիւն Տօքթ. Գր. Ճէլալ, Ընդարձակ տարեգիրք Ազգային հիւանդանոցի, Իսթանպուլ, 1938։
Սիրվարդ, Մեծն Մուրատ (Համբարձում Պոյաճյան), Կյանքն ու գործունեությունը, Երևան, 1991։
Պալաքյան Գրիգորիս ծ. վրդ., Հայ գողգոթան, Երևան, 1991։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։

Ավագյան Կարինե, Եղեռնահուշ մասունք կամ խոստովանողք և վկայք խաչի, Երևան, 2002։
Ավագեան Կարին է, «Չան­ղը­րըի 1915 թ. ապ­րի­լի 11, Յի­շա­տակ»… Թանգարանային ցուցանմոյշը, «Հան­դէս Ամ­սօ­րե­այ», 2008, հ. 1-12


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ալ-Շաջարայի շրջան

Ալ-Շաջարայի շրջան (արաբ․՝ ناحية الشجرة‎‎)՝ Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դառաայի գավառի 8 շրջաններից մեկը։
Վարչական կենտրոնն է Ալ-Շաջարա քաղաքը։ 2004 թվականի մարդահամարի տվյալներով շրջանը ունի 34,206 բնակչություն։ Տարածքը կազմում է 179.22 կմ²։
Ունի 17 գյուղ և ավան

Ալ-Շաջարա (արաբ․՝ الشجرة‎‎)
Հիտ (արաբ․՝ حيط‎‎)
Այն Տակար (արաբ․՝ عين ذكر‎‎)
Լուեիք (արաբ․՝ اللويحق‎‎)
Արդա (արաբ․՝ العارضه‎‎)
Ալ-Կուսայր (արաբ․՝ القصير‎‎)
Շամ ալ-Գոլան (արաբ․՝ سحم الجولان‎‎)
Շաբրաք (արաբ․՝ الشبرق‎‎)
Աբու Հարտեյն (արաբ․՝ أبو حارتين‎‎)
Բեյթ Արա (արաբ․՝ بيت أرة‎‎)
Աբդին (արաբ․՝ عابدين‎‎)
Ջոմլե (արաբ․՝ جملة‎‎)
Կոյա (արաբ․՝ كويا‎‎)
Մեսիթրիյե (արաբ․՝ مسيرتية‎‎)
Մանշիյեթ Կոյա (արաբ․՝ منشية كويا‎‎)
Նաֆֆեա (արաբ․՝ نافعة‎‎)
Մարիյա (արաբ․՝ معرية‎‎)


== Ծանոթագրություններ ==
Բելյավա

Բելյավա (լեհ.՝ Bielawa, գերմ.՝ Langenbielau), քաղաք Լեհաստանի հարավարևմտյան մասում՝ Բվի լեռների հյուսիսային հատվածում, Ստորինսիլեզիական վոևոդության Ձերժոնյուվի պովյատում (շրջանում)։ Ունի քաղաքային գմինայի (համայնքի) կարգավիճակ։ Զբաղեցնում է 36,21 կմ2 տարածք։ 2021 թվականի դեկտեմբերի 31-ի տվյալներով բնակչության թվաքանակը եղել է 29.232, բնակչության միջին խտությունը կազմել է 807 մարդ/կմ2:


== Ժողովրդագրություն ==


== Պատմություն ==
Պատմական փաստաթղթերում բնակավայրն առաջին անգամ հիշատակվել է 1288 թվականին։ 1924 թվականին Բելյավան քաղաքի կարգավիճակ է ստացել։
1844 թվականին տեղի ունեցած սիլեզյան ջուլհակների ապստամբությունն ընդգրկել է նաև այս քաղաքը։ 


== Սպորտ ==
Կլոր տարին զբոսաշրջիկներ, մարզիկներ են այցելում Բելյավա. նրանց գրավում են հետիոտն արշավի տարբեր բարդություն ունեցող չորս ուղղությունները 80 քառակուսի կիլոմետր զբաղեցնող պարկում, հեծանվավազքով, դահուկավազքով զբաղվելու համար ստեղծված հարմարությունները։
2013 թվականին Բելյավայում անց է կացվել միջազգային շաշկու Եվրոպայի երիտասարդական առաջնությունը։


== Քույր քաղաքներ ==
Բելյավայի քույր քաղաքներն են՝


== Պատկերասրահ ==

		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Քաղաքի պաշտոնական կայքէջը (Լեհերեն)
Jewish Community of Bielawa on Virtual Shtetl
Շատոնեֆ լը Ռուժ

Շատոնեֆ լը Ռուժ (ֆր.՝ Châteauneuf-le-Rouge), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում։
Բնակչությունը 2008 թվականի դրությամբ կազմում է 2104 մարդ, բնակչության խտությունը` 160.00 մարդ/կմ²։ Բնակավայրը զբաղեցնում է 13.15 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ-արևելք, Մարսել քաղաքից` 27 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1392 աշխատունակ (15-64 տարեկան) բնակիչ, որոնցից ակտիվ էին 983-ը, իսկ ոչ ակտիվները` 409։ Ակտիվության ցուցանիշը կազմում է 70,6 %։ 983 աշխատունակ մարդկանցից աշխատել է 904 անձ (499 տղամարդ և 405 կին)։ Գործազուրկ են եղել 79 անձ (37 տղամարդ և 42 կին)։ 409 անաշխատունակներից 169-ը եղել են աշակերտներ կամ ուսանողներ, 137-ը` թոշակառուներ, իսկ 103-ը չեն աշխատել տարբեր պատճառներով։


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հաչեփսութ թագուհու տաճարային համալիր

Հաչեփսութ թագուհու տաճարային համալիր, Ջեսեր Ջեսերի («Սուրբ Սրբոց»), գտնվում է Դեր-Էլ-Բահարի տաճարային համալիրում, Մենտուհոթեփների հուղարկավորության տաճար դամբարանի կողքին, Նեղոսի արևմտյան վտակի, Եգիպտոսի Արքաների հովտու մոտ։ Կառուցվել է մ․թ․ա․ 1525-1503 թվականների Հաչեփսութ թագուհու պատվերով, ճարտարապետ Սենմութի կողմից։ Այն նվիրված է արևի աստված Ամոն Ռային։ Այն համարվում է Հին Եգիպտոսի անհամեմատելի հուշարձաններից մեկը։
Լեհաստանի գիտությունների ակադեմիան պատասխանատու է տաճարի երեք մակարդակների ուսումնասիրման և վերականգնման համար։ 1995 թվականի գարնան դրությամբ տաճարի առաջին երկու մակարդակները գրեթե ավարտված էին, վերին մակարդակը դեռ վերականգնման փուլում էր։


== Ճարտարապետություն ==
Համալիրի ընդհանուր երկարությունը 280 մետր է, չհաշված մեկ կիլոմետրանոց Սֆինքսների ուղին։ Կառուցապատված էր երկայնական առանցքի նկատմամբ սիմետրիայի սկզբունքով։ Համալիրը բաղկացած է պրոպիլեոնից, սֆինքսների ուղուց, առաջին բակից (պանդուս), երկրորդ բակից (պանդուս և սյունազարդ մուտք), սյունասրահներով շրջապատված երրորդ փոքր բակից, թաղաձև ծածկով ստորգետնյա ժայռափոր սրբատեղից։
Համալիրի հիմնական մասն են կազմում ուղղաձիգ, երկրաչափական ձևի սյունասրահները։ Սյուների կտրվածքը ուղղանկյուն կամ բազմանիստ է։ Բակում դասավորված էին Հաչեփսութ թագուհու ավելի քան 200 արձան։ 


== Ծանոթագրություններ ==


== Արտաքին հղումներ ==
Հաչեփսութ։ Թագուհուց մինչև փարավոն
Հաչեփսութ տաճարի բարձրորակ լուսանկարներ Archived 2016-03-16 at the Wayback Machine.
Հաչեփսութ տաճարի պատկերներ
Ամանորը Բուլղարիայում

Ամանորը Բուլղարիայում, տոն, որը Բուլղարիայում՝ ըստ Գրիգորյան օրացույցի, նշվում է դեկտեմբերի 31-ի գիշերը, լույս հունվարի 1-ին։ Բուլղարիայում Նոր Տարին ավանդության համաձայն նշում են տունը։ Եթե տանը կա երեխա, ապա նա կանգնում է Նոր Տարվա տոնածառի մոտ և հյուրերի համար Նոր Տարվա երգեր է երգում։ Չնայած նրան, որ Բուլղարիան ուղղափառ երկիր է, Նոր տարին այնտեղ նշում են Գրիգորյան օրացույցի ժամանակագրությամբ, ի տարբերություն Ռուսաստանի։


== Տոնի բնութագրում ==
Նոր Տարվա նախաշեմին Բուլղարիայում նշվում է Սուրբ Բարսեղ Կեսարացիի տոնը կամ ավելի հայտնի է այն ինչպես «Սուրվակի»։ Որպեսզի Բուլղարիայում մարդիկ նշեն Նոր տարին, նրանց մոտ ընդունված է ամբողջովին նոր շորեր հագնել։


== Նոր տարվա ընթրիք ==
Ինչպես Ռուսաստանում այնպես էլ Բուլղարիայում համարվում է, որ որքան հարուստ է Նոր Տարվա ընթրիք, այնքան հարուստ կլինի տարին։ Բուլղարիայում կա մի ավանդույթ, որ Նոր Տարվա նախաշեմին սեղանի կենտրոնում դնում են մի բոքոն հաց, որում դնում են մետաղադրամ։ Հետո հացը կտրում են և ամեն մի ընտանիքի անդամ որոնում է իր կտորում մետաղադրամը։ Գտնողին հաջողությունը ուղեկից կլինի մի ամբողջ եկող տարի։ Ավանդական կերակուրը բուլղարական Նոր տարում Բուլղարական Բանիցան է (պանրով կարկանդակ)։


== Խաղեր ==
Բուլղարիայում կա ավանդույթ Նոր Տարվա սեղանի համար անակնկալ կանխատեսումները պահել տորթերում կամ կարկանդակներում։ Սեղանում դրվում է կարկանդակ, որում դրված են թղթիկներ ցանկություններով։ Այստեղ ցանկանում են և՛ առողջություն, և՛ հաջողություն, և՛ սեր, և ձեռքբերումներ։ Ամբողջ ընտանիքը ծիծաղում է, երբ իննսունամյա պապիկին ընկնում է «սեր», իսկ փոքրիկ երեխային՝ «հաջողություն աշխատատեղում»։


== Գուշակություններ ==
Որոշ շրջաններում աղջիկները գուշակություններ են անում իրենց կողակցի համար կապելով մատանուն թել, որի մի ծայրը կապում են թփից։ Բուլղարացիների մոտ նաև ընդունված է մատանիներով թակել իրար, ճիշտ այնպես, ինչպես Ռուսաստանում՝ բաժակներով։


== Համբույր մթության մեջ ==
Բուլղարիայում Ամանորի կապակցությամբ, երբ թակում են ժամերը, ամանդաբար 3 րոպեով լույսերը անջատվում են համբույրների համար։ Երբեմն բուլղարացինեևը նաև հայտարարում են մրցույթ՝ որ զույգը առավել երկար կհամբուրվի։ Այդպիսի գործողությունը անխտիր արտահայտում է սեփական սիրո, երջանկության և հաջողության ցանկությունը նոր տարվա ընթացքում։


== Արտաքին հղումներ ==
Видео рассказ про Новый год и Рождество в Болгарии
Новый Год в Болгарии
Новый Год в Софии
Հայոց ազգային բանակ

Հայոց Ազգային Բանակ (ՀԱԲ), ռազմական միավորում Հայաստանում։ Կազմավորվել է 1989 թվականի ապրիլի 24-ին Երևանում։ Ունեցել է շտաբ, ռազմական խորհուրդ, զինանշան։ 1989-1990 թվականներին մասնակցել է Հայաստանի Հանրապետության Արարատի (Երասխ), Իջևանի, Նոյեմբերյանի, Վարդենիսի, Գորիսի, Սիսիանի և այլ շրջանների ինքնապաշտպանական մարտերին։ Լուծարվել է 1990 թվականին։ Լուծարվելուց հետո ՀԱԲ-ի ազատամարտիկները ներգրավվել են տարբեր կամավորական ջոկատների կազմերում և մասնակցել Արցախի Հանրապետությունում ընթացող ռազմական գործողությունների։ Հրամանատարը Ռազմիկ Վասիլյանն էր, շտաբի պետը՝ Վարդան Վարդանյանը։ Ռազմական միավորումից զոհվել է 15 ազատամարտիկ։


== Արտաքին հղումներ ==
Հայոց Ազգային Բանակ (ՀԱԲ)
Կորովիե (գյուղ, Տեոֆիպոլի շրջան)

Կորովիե (ուկրաիներեն՝ Коровє, լեհ.՝ Krowie), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Կորովիե գյուղում բնակվում էր 751 մարդ։ Բնակավայրը զբաղեցնում է 1335 կմ² տարածք։ Բնակչության խտությունը կազմում էր 562,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նորին մեծության գաղտնի ծառայությունում (այլ կիրառումներ)

Նորին մեծության գաղտնի ծառայությունում, կարող է վերաբերել՝

Նորին մեծության գաղտնի ծառայությունում - ռեժիսոր Փիթեր Ռ. Հանտի ֆիլմերից
Նորին մեծության գաղտնի ծառայությունում - Յան Ֆլեմինգի տասներորդ վեպը Ջեյմս Բոնդի մասին
Վաշինգտոն շրջան (Միսսուրի)

Անվան այլ կիրառումների համար տե՛ս՝ Վաշինգտոն շրջան (այլ կիրառումներ)Վաշինգտոն շրջան (անգլ.՝ Washington County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.968 կմ² է, բնակչությունը՝ 25.195 մարդ (2010 թ. տվյալներով)։ Շրջկենտրոնն է Փոտոսի բնակավայրը։ Կազմավորվել է 1813 թ.։
Սիմսոր Ներքին

Սիմսոր Ներքին, գյուղ Արևմտյան Հայաստանում, Բիթլիսի վիլայեթի Ճապաղջրի գավառակում։ Գտնվում էր Քղի գյուղաքաղաքից 22 կմ հարավ-արևելք՝ Գյունեկ գետի աջակողմյան ամենամեծ վտակի ձախ կողմում՝ լեռնալանջի վրա։ Գյուղից հարամ-արևմուտք գտնվում է Սիմսոր գյուղը։
20-րդ դարի սկզբին ուներ 27 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բեյլեշտի

Բեյլեշտի (ռումիներեն՝ Băilești), քաղաք Ռումինիայի հարավային մասում՝ Դոլժ ժուդեցում (շրջանում), երկրի մայրաքաղաք Բուխարեստից 223, մերձակա խոշոր բնակավայրից՝ Կրայովայից մոտավորապես 50 կիլոմետր հեռավորության վրա, Դանուբ գետից և Բուլղարիայի հետ Ռումինիայի ունեցած պետական սահմանից 18 կիլոմետր դեպի հյուսիս։ Զբաղեցնում է 163,76 քառակուսի կիլոմետր տարածք։ Բնակչության թվաքանակը 2002 թվականի տվյալներով եղել է 20.083, 2011 թվականին՝ 17 437, 2016 թվականին՝ 19 993: Այդ ցուցանիշով Բեյլեշտին երկրորդ տեղն է զբաղեցնում Դոլժ ժուդեցում՝ զիջելով միայն շրջկենտրոնին՝ Կրայովա քաղաքին։ Ընդ որում՝ 21-րդ դարասկզբին բնակիչների բացարձակ մեծ մասը ռումիններ էին (շուրջ 85 տոկոս), երկրորդ տեղն զբաղեցնում էին գնչուները՝ 9,34 %:  


== Ժողովրդագրություն ==
Քաղաքի բնակչության ազգային կազմը.

Մայրենի լեզու են հայտարարել՝

Քաղաքի բնակչության կազմը ըստ դավանանքի.

Բնակչության թվաքանակի փոփոխությունները 1948-2016 թթ.


== Պատմություն ==
Պատմական փաստաթղթերում առաջին անգամ հիշատակվել է 1536 թվականին։
1828—1829թթ. ռուս-թուրքական պատերազմի ժամանակ՝ 1828 թվականի սեպտեմբերի 14-ին (նոր տոմարով՝ 26-ին) Բեյլեշտիի մերձակայքում ռուսական առաջապահ ջոկատը գեներալ-մայոր Ֆյոդր Գեյսմարի հրամանատարությամբ ջախջախել է Վիդինի սերասկարի գերազանցող զորքի։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայքէջը Archived 2021-12-22 at the Wayback Machine..
Дані про місто Беїлешть на сайті Ghidul Primăriilor
Աստերոիդների ցանկ (267901-268000)

Աստերոիդների ցանկ (267801-267900)  • Աստերոիդների ցանկ  • Աստերոիդների ցանկ (268001-268100)
 Աստերոիդների ցանկ (267801-267900)  • Աստերոիդների ցանկ  • Աստերոիդների ցանկ (268001-268100)
Երևանի մսի կոմբինատ

Երևանի մսի կոմբինատ («Ուրարտու» արտադրական միավորում), սննդի արդյունաբերության ձեռնարկություն ՀՀ մայրաքաղաք Երևանում։ Հիմնադրվել է 1932 թվականին։ 1959 թվականին շահագործման է հանձնվել կոմբինատի նոր համալիրը։ Ունի մսաճարպային մասնաշենք, երշիկեղենի, թռչնաբուծական մթերքի արտադրամասեր, սառնարան, սպանդի, տեխնիկական ֆաբրիկատների, աղիքի, ենթամթերքների, կիսաֆաբրիկատների, ոսկրից մսի անջատման, խճողակման և այլ տեղամասեր։ 
Արտադրում է երշիկեղենի 75, կիսաֆաբրիկատների 20 տեսակ, վերամշակում ավելի քան 50 անուն մսամթերք։ 1932 թվականին համախառն արտադրանքի ծավալը կազմել է 1,9 1959 թվականին՝ 12, 1975 թվականին՝ 57,8 միլիոն խորհրդային ռուբլի։ 
1973 թվականին ու 1974 թվականին ԽՍՀՄ ԺՏՆՑ-ում «բաստուրման» և «կծու երշիկը» ստացել են բրոնզե մեդալ։
Կրուտենկոե (գյուղ, Գոլովանևի շրջան)

Կրուտենկոե (ուկրաիներեն՝ Крутеньке), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Կրուտենկոե գյուղում բնակվում էր 713 մարդ։ Բնակավայրը զբաղեցնում է 2857 կմ² տարածք։ Բնակչության խտությունը կազմում էր 249,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լակրուա Բարեզ

Լակրուա Բարեզ (ֆր.՝ Lacroix-Barrez), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 517 մարդ, բնակչության խտությունը` 18.46 մարդ/կմ²։ Բնակավայրը զբաղեցնում է 28.01 կմ² տարածք։


== Աշխարհագրություն ==
Գտնվում է Փարիզ քաղաքից 460 կմ հարավ, Թուլուզ քաղաքից` 165 կմ հյուսիս-արևելք, Ռոդեզ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 281 աշխատունակ (15-64 տարեկան)  բնակիչ, որոնցից ակտիվ էին 204-ը, իսկ ոչ ակտիվները` 77։ Ակտիվության ցուցանիշը կազմում է 72,6 %։ 204 աշխատունակ մարդկանցից աշխատել է 194 անձ (101 տղամարդ և 93 կին)։ Գործազուրկ են եղել 10 անձ (4 տղամարդ և 6 կին)։ 77 անաշխատունակներից 12-ը եղել են աշակերտներ կամ ուսանողներ, 51-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նիս (շրջան)

Նիս (ֆր.՝ Nice), շրջան (ֆր.՝ Arrondissement) Ֆրանսիայում՝ Վերին Ալպեր երկրամասի Պրովանս-Ալպեր-Լազուր ափ դեպարտամենտում։ Շրջանի կազմում ընդգրկված է 101 համայնք։ Սուպրեֆեկտուրան Նիսն է։
Շրջանի բնակչությունը 2006 թվականին կազմել է 521 254 մարդ։ Բնակչության խտությունը կազմում է 170 մարդ/կմ2։ Շրջանի տարածքը կազմում է 3067 կմ2։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ, Նիցցայի շրջան (ֆր.)


== Ծանոթագրություններ ==
Լատվիայի պատմության ազգային թանգարան

Լատվիայի պատմության ազգային թանգարան (լատիշ․՝ Latvijas Nacionālais vēstures muzejs), թանգարան Ռիգայում, որի ցուցադրությունը նվիրված է Լատվիայի պատմությանը։


== Պատմություն ==
Ռիգայի լատվիական համայնքի ստեղծվելուց մեկ տարի անց՝ 1868 թվականին, համայնքի գիտական հանձնաժողովն սկսել է նյութեր հավաքել լատվիական ազգային թանգարանի համար։ Սրանից առաջ գոյություն ունեցած թանգարաններն ունեցել են գերմանական կողմնորոշում։ 1869 թվականը համարվում է թանգարանի հիմնադրման տարեթիվը։
Առաջին ցուցադրության ստեղծման համար ընդունվում էին հնագիտական, ազգագրական, դրամագիտական հավաքածուներ, նյութեր աշխարհագրության, կենդանաբանության և բուսաբանության մասին։ Ազգագրական բնույթի առաջին ժամանակավոր ցուցադրությունը հաջողվել է հավաքել արդեն 1890 թվականին։
Թանգարանի զարգացման նոր խթան է տրվել 1896 թվականին, երբ Ռիգայում Համառուսական տասներորդ հնագիտական վեհաժողովի նախօրեին Լատվիայի տարբեր շրջաններում անցկացված տասը ազգագրական գիտարշավների արդյունքում հավաքվել է շուրջ 6000 թանգարանային ցուցանմուշ։
1903 թվականին թանգարանի համար ձեռք է բերվել Պաուլուչի փողոցի  (այժմ՝ Մերկելի փողոց) վրա գտնվող շենքը։ 1905 թվականին տեղի է ունեցել թանգարանի բացումը։
1914 թվականին հասարակության կողմից հավաքված միջոցներով սկսվել է թանգարանային հատուկ շենքի շինարարությունը։ Շինարարությունն ընդհատվել է Առաջին համաշխարհային պատերազմի ժամանակ և արդյունքում չի ավարտվել։
1920 թվականին թանգարանը տարածք է ստացել Ռիգայի դղյակում, իսկ 1924 թվականին ձեռք է բերել պետական կարգավիճակ և անվանվել Պետական պատմական թանգարան։ 1939 թվականին թանգարանի ֆոնդը կազմել է 150 000 միավոր։
Լատվիայի պետական կարգավիճակի բազմակի փոփոխությունների ժամանակ՝ 1940-1944 թվականներին, թանգարանը շարունակել է աշխատել։ 1944 թվականին գերմանա-ֆաշիստական զորքերի նահանջի ժամանակ թանգարանի թանկարժեք ցուցանմուշները տեղափոխվել են Գերմանիա, բայց հավաքածուն հաջողվել է ամբողջությամբ վերադարձնել Լատվիա թանգարանի Ազգագրական բաժնի աշխատակցուհի Մերիի Գրինբերգիի ջանքերի շնորհիվ, որն ուղեկցել է հավաքածուն դեպի Գերմանիա։
Լատվիական Խորհրդային Սոցիալիստական Հանրապետությունում թանգարանը մի քանի անգամ փոխել է անվանումը՝ կոչվելով Լատվիական ԽՍՀ-ի կենտրոնական պետական պատմական թանգարան (1944), Լատվիական ԽՍՀ-ի պատմական թանգարան (1956), Լատվիայի պատմության թանգարան (1989)։
1989 թվականին թանգարանի հավաքածուներն ունեին 571 000 միավոր։
2005 թվականի սեպտեմբերի մեկից սկսած թանգարանը կոչվում է Լատվիայի պատմության ազգային թանգարան։
2010 թվականի հունվարին թանգարանին է միացվել Լատվիայի նախագահ Կարլիս Ուլմանիսի նախկին ամառային նստավայրը (Ադոլֆ ֆոն Բինգերի կալվածքն արդյունքում դարձել է Լատվիայի «Dauderi» մշակույթի թանգարան).
2013 թվականի հունիսի 20-ի հրդեհից հետո Ռիգայի դղյակի տարածքում թանգարանը փակ է եղել այցելուների համար։
2014 թվականին թանգարանի ցուցադրությունը մասամբ տեղափոխվել է նոր շենք՝ Բրիվիբաս փողոցի 32-րդ տուն։


== Ծանոթագրություններ ==


== Արտաքին հղումներ ==
Pribalt.info /Թանգարաններ և ցուցադրություններ/Լատվիայի պատմության թանգարան
Լատվիայի պատմության ազգային թանգարան
Սուվլայի ծոց

Սուվլայի ծոց (թուրքերեն՝ Suvla Koyu), ծովածոց Թուրքիայի Հանրապետության արևմուտքում՝ Եգեյան ծովում։ Գտնվում է Գալիպոլիի թերակղզում՝ Դարդանելի նեղուցի շրջակայքում` Թուրքիայի եվրոպական հատվածում։ Ընկած է Սարոսի ծոցից դեպի հարավ։


== Պատմություն ==
15-րդ դարում Օսմանյան կայսրության կողմից նախկինում Հունաստանին պատկանող Գալիպոլի կամ Թրակիական Խերսոնեսի գրավումից հետո Սուվլայի ծոցն անցել է թուրքերի վերահսկողության տակ։ Այն ունեցել է առևտրային կարևոր նշանակություն։
Սուվլայի ծոցն առավել հայտնի է դարձել նրանով, որ Առաջին համաշխարհային պատերազմի շրջանակներում այստեղ տեղի ունեցած արյունարբու մարտերից հետո։ 1915 թվականի օգոստոսի 6-ին բրիտանական զորքերը վայրէջք են կատարել ծոցում և զինված գործողություններ սկսել ընդդեմ Օսմանյան կայսրության։
Ճակատամարտում անտանտյան զորքերը ծանր պարտություն են կրել և հեռացել Արևմտյան Թուրքիայից։ Այս առումով Սուվլայի ճակատամարտը հայտնի է, որպես վայր, ուր անիմաստ թափվել է բրիտանացի զինվորների արյուն։ Ճակատամարտին են նվիրված մի շարք բրիտանական և իռլանդական երգեր։ Դրանցից են  «Մառախլապատ ցող» և «կամավոր սերժանտ» բալլադները։


== Տես նաև ==
Գալիպոլիի ծովածոց
Դարդանելի օպերացիա


== Ծանոթագրություններ ==
Էմին Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Էմին Լևոնի Խաչատրյան (օգոստոսի 5, 1930(1930-08-05), Մոսկվա, ԽՍՀՄ - օգոստոսի 5, 2000(2000-08-05), Երևան, Հայաստան), հայ կոմպոզիտոր, դիրիժոր։ ՌԽՖՍՀ ժողովրդական արտիստ (1975)։
Արամ Խաչատրյանի եղբորորդին։


== Կենսագրություն ==
1954 թվականին ավարտել է Մոսկվայի կոնսերվատորիայի դաշնամուրի, 1958 թվականին՝ դիրիժորության բաժինները։ 1957-1959 թվականներին եղել է Մոսկվայի մարզային սիմֆոնիկ նվագախմբի, 1962-1966 թվականներին՝ Մեծ թատրոնի դիրիժոր, 1959 թվականից՝ ԽՍՀՄ պետկինոյի սիմֆոնիկ նվագախմբի դիրիժոր (1966-1976 թվականներին և 1986-1990 թվականներին՝ գեղարվեստական ղեկավար և գլխավոր դիրիժոր), 1986-1988 թվականներին և 1990-1991 թվականներին՝ ՀՀ հեռուստառադիոպետկոմի սիմֆոնիկ, 1991 թվականից՝ Երևանի կամերային նվագախմբերի գեղարվեստական ղեկավար և գլխավոր դիրիժոր։ 1972-1974 թվականներին դասավանդել է Մոսկվայի Գնեսինների անվան երաժշտական մանկավարժական ինստիտուտում, 1990 թվականից՝ Երևանի կոնսերվատորիայում։
Համերգներով հանդես է եկել ԱՊՀ քաղաքներում և արտասահմանում, բեմադրություններ իրականացրել Լեհաստանի, Չեխոսլովակիայի օպերային թատրոններում։ Եղել է Թեհրան-43 ֆիլմի դիրիժորը։


== Ծանոթագրություններ ==
I Just Called to Say I Love You

«I Just Called to Say I Love You», Սթիվի Ուանդերի երգը, որը թողարկվել է 1984 թվականին և գլխավորել ԱՄՆ-ի, Մեծ Բրիտանիայի և շատ այլ երկրների հիթ-շքերթները, ստացել է երաժշտական «Օսկար»։
Երգը դարձել է ռեժիսոր Ջին Ուայլդերի «Կարմրազգեստ կինը» ֆիլմի հիմնական թեման, Սթիվի Ուանդերի երկու այլ երգերի հետ գլխավորել է ԱՄՆ-ի Billboard Hot 100 հիթ-շքերթը երեք շաբաթ՝ 1984 թվականի հոկտեմբերի 13-ից։ Այն նաև եղել է Սթիվիի երգերից միակը, որը դարձել է № 1 երգ Անգլիայում և 6 շաբաթ մնացել է առաջին հորիզոնականում։ Այն հաղթել է «Ոսկե գլոբուս» և «Օսկար» մրցանակ լավագույն երգի համար ֆիլմում։
1985 թվականին Քարել Գոթը ձայնագրել է այս երգի «To byl vám den» տարբերակը՝ «Muzika» ալբոմի կազմում։


== Դիրքը հիթ-շքերթներում ==


== Ծանոթագրություններ ==


== Արտաքին հղումներ ==
I Just Called to Say I Love You (www.steviewonder.org.uk)
Stevie Wonder - I Just Called To Say I Love You ՅուԹյուբում
Պետրովո (Բոսնիա և Հերցեգովինա)

Պետրովո  (բոս․՝ Bosansko Petrovo Selo, սերբ.՝ Петрово / Petrovo, խորվ.՝ Bosansko Petrovo Selo), քաղաք Սերբական Հանրապետության հյուսիսում։ Տեղակայված է ԲևՀԴ (Բոսնիա և Հերցեգովինա) հետ սահմանին։ Համանուն համայնքի վարչական կետնրոնը Դոբոյ շրջանում։


== Բնակչություն ==
Ըստ 2013 թվականի մարդահամարի տվյալների քաղաքի բնակչությունը կազմում է 2 322 մարդ, իսկ համայնքի բնակչությունը՝ 7 010 մարդ։
1991 թվականի մարդահամարի համաձայն քաղաքում ապրել է 2 911 մարդ, որոնցից՝

սերբեր - 2694 (92,55 %),
հարավսլավներ - 70 (2,40 %),
բոսնիական մուսուլմաններ - 54 (1,86 %),
խորվաթներ - 18 (0,62 %).
այլազգիներ - 75 (2,58 %).Ընդամենը։ 2911 մարդ


== Ծանոթագրություններ ==


== Արտաքին հղումներ ==
http://www.petrovo.ba/ Պետրովո (Բոսնիա և Հերցեգովինա). պաշտոնական կայք
Կիզիլ-Չիշմա (այլ կիրառումներ)

Կիզիլ-Չիշմա, կարող է վերաբերել՝

Կիզիլ-Չիշմա - գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Կիզիլ-Չիշմա - գյուղ Ռուսաստանի Բաշկորտոստան հանրապետության Միյակինսկի շրջանի կազմում։
693

693 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 693 թվականն է, 
VII դարի 93-րդ տարին։


== Դեպքեր ==


== Ծնունդներ ==


== Մահեր ==
Դակոտա շրջան (Մինեսոտա)

Անվան այլ կիրառումների համար տե՛ս՝ Դակոտա շրջան (այլ կիրառումներ)Դակոտա շրջան (անգլ.՝ Dakota County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,475 կմ² է, բնակչությունը՝ 355,904 մարդ (2000 թ. տվյալներով)։ Շրջկենտրոնն է Հաստինգս բնակավայրը։ Կազմավորվել է 1849 թ.։
Ասահի (հրաբուխ)

Ասահի (ճապ․ 旭岳), հրաբուխ ճապոնական Հոկայդո կղզում։ Համարվում է Տայսեցուդզան ազգային պարկի մի մասը և հայտնի զբոսաշրջային օբյեկտ։
Ասախին Հոկայդո կղզու ամենաբարձր լեռն է, բարձրությունը 2290 մ է։ Ներկա ժամանակում հրաբուխը համարվում է քիչ ակտիվ, վերջին ժայթքումը տեղի է ունեցել 1739 թվականին։ Սակայն նրա շերտերում դեռևս շարունակվում են տաք գազերի ձևավորումը։


== Արտաքին հղումներ ==
Volcano Live — John Search
Volcano World — Oregon State University
Peakbagger.com
Ֆիլհարմոնիա

Ֆիլհարմոնիա (հուն. phileo - սիրել և harmonia - ներդաշնակություն բառերից), համերգային կազմակերպությունների անվանում որոշ երկրներում։
19-րդ դարում Եվրոպայի և Ամերիկայի մի շարք քաղաքներում (Սանկտ Պետերբուրգ, Մոսկվա, Բեռլին, Լոնդոն, Նյու Յորք և այլն) ստեղծվել են ֆիլհարմոնիկ ընկերություններ, որոնք պրոպագանդել են գլխավորապես սիմֆոնիկ երաժշտություն։ Նման ընկերություններ տարածում են գտել 20-րդ դարում։


== Տես նաև ==
Հայֆիլհարմոնիա
Էստանիսլաո Բասորա

Էստանիսլաո Բասորա Բրունետ (իսպ.՝ Estanislao Basora Brunet, նոյեմբերի 18, 1926(1926-11-18), Բարսելոնա, Իսպանիա - մարտի 16, 2012(2012-03-16), Լաս Պալմաս, Իսպանիա), իսպանացի ֆուտբոլիստ, աջ հարձակվող։ 1974 թվականին «Բարսելոնա» ակումբի յոթանասունհինգամյակը նշելու ժամանակ Բասորան ընդգրկվել է ակումբի լավագույն խաղացողների խորհրդանշական հավաքականում։ Զբաղեցնում է 11-րդ տեղը «Բարսելոնայի» կազմում խփած ընդհանուր գոլերի քանակով՝ 113 գոլ։


== Կարիերա ==
Էստանիսլաո Բասորան ծնվել է տեքստիլ ձեռնարկության ղեկավարի ընտանիքում։ Կարիերան սկսել է «Կոլոնիա Վալս», «Սուրիա» և «Մանրեսա» սիրողական ակումբներում։ 1946 թվականին տեղափոխվել է Բարսելոնա, որտեղ խաղացել է 13 տարի՝ ընդամենը մեկ տարի ընդմիջումով, որն անցկացրել է «Լերիդա» ակումբում։ Բարսելոնայի կազմում Բասորան անցկացրել է 373 խաղ և խփել 153 գոլ։ Թիմի հետ միասին նա 4 անգամ հաղթել է Իսպանիայի առաջնությունում, 3 անգամ նվաճել է Էվա Դուարտեի գավաթը, երկու անգամ՝ Լատինական գավաթը, 4 անգամ Իսպանիայի գավաթը և մեկ անգամ Տոնավաճառների գավաթը։ Բասորան «Բարսելոնայում» կազմել է հարձակման նշանավոր գիծը Լադիսլավ Կուբալայի, Էդուարդո Մանչոնի և Թոմաս Էռնանդեսի հետ միասին։ 1958 թվականին Բաասորան որոշել է ավարտել կարիերան. հրաժեշտի խաղը նա անցկացրել է Իսպանիայի գավաթի խաղարկության կիսաեզրափակչում, որտեղ խփել է երկու գոլ։ Բասորային առաջարկել են պայմանագրեր Անգլիայի որոշ ակումբներ, որտեղ նա մի որոշ ժամանակ ապրել է, սակայն իսպանացին մերժել է։
Իսպանիայի հավաքական կազմում Բասորան անցկացրել է 22 խաղ և խփել 13 գոլ։ Ազգային հավաքականի կազմում իր նորամուտը նշել է 1949 թվականի հունիսի 12-ին, երբ նրա թիմը հաղթել է Իռլանդիային։ 7 օր անց՝ հունիսի 19-ին, Բասորան 3 գոլ է խփել Ֆրանսիայի հավաքականի դարպասը, ինչի համար ֆրանսիական մամուլում նրան կոչել են «Կոլոմբի հրեշ»:Բասորան մասնակցել է 1950 թվականի աշխարհի առաջնությանը, որտեղ նա խփել է 5 գոլ։ Հավաքականի կազմում Բասորան իր վերջին խաղն անցկացրել է 1957 թվականի մայիսի 26-ին ընդդեմ Շոտլանդիայի։
2012 թվականի մարտին Բասորան տեղափոխվել է Ինիվերսիտարիո դե Գրան-Կանարիա հիվանդանոց ինֆարկտով։ Մարտի 16-ին նա մահացել է։


== Ելույթների վիճակագրություն ==


=== Ակումբային վիճակագրություն ===


== Ձեռքբերումներ ==
 Բարսելոնա

Իսպանիայի չեմպիոն (4) – 1947/48, 1948/49, 1951/52, 1952/53
Էվա Դուարտեի գավաթի դափնեկիր – 1948, 1952, 1953
Լատինական գավաթի դափնեկիր – 1949, 1952
Իսպանիայի գավաթի դափնեկիր – 1950/51, 1951/52, 1952/53, 1956/57
Տոնավաճառների գավաթի դափնեկիր – 1958


== Ծանոթագրություններ ==


== Արտաքին հղումներ ==
Բասորայի բոլոր խաղերն Իսպանիայի հավաքականի կազմում
Ֆուտբոլիստի էջը bdfutbol.com կայքում
Խարզինկա

Խարզինկա (ռուս.՝ Харзинка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Չագոդոշա գետի ափին։ Գետի երկարությունը 16 կմ է, ավազանի տարածքը 72,7 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200112110000007112
Հիդրոլոգիական ուսումնասիրությունների կոդը - 110000711
Ավազանի կոդը - 08.01.02.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալեքո Կոնստանտինով

Անվան այլ կիրառումների համար տե՛ս՝ Կոնստանտինով (այլ կիրառումներ)Ալեքո Կոնստանտինով (հունվարի 1 (13), 1863 կամ հունվարի 1, 1836(1836-01-01), Սվիշտով, Օսմանյան կայսրություն - մայիսի 11 (23), 1897 կամ մայիսի 24, 1897(1897-05-24), Ռադիլովո, Բուլղարիայի իշխանություն), բուլղար գրող։ Եղել է Ռուսաստանում (1878-1885), Ֆրանսիայում (1889), ԱՄՆ-ում (1893)։ «Մինչև Չիկագո և հետ» (1893) ճանապարհորդական նոթերում ցույց է տվել սոցիալական անհավասարությունը ԱՄՆ-ում։ Ժողովրդականություն է վայելել «Բայ Գանյու» (1895) երգիծական ակնարկների ու պատմվածքների շարքով։


== Ծանոթագրություններ ==
Կո (կոմունա)

Կո (ֆր.՝ Cos), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա Ռուրալ կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09099։


== Բնակչություն ==
Համայնքի բնակչությունը 2008 թվականին կազմում էր 364 մարդ։


== Տնտեսություն ==
2007 թվականի տվյալներով 239 աշխատունակ տարիքի մարդկանցից (15-64 տարեկան) 191-ը տնտեսապես ակտիվ էին, 48-ը անգործունակ (ակտիվության ցուցանիշը 79,9 %, 1999 թվականին եղել է՝ 72,7 %)։ 191 աշխատունակ բնակիչներից 184-ը աշխատում էին (90 տղամարդ և 94 կին), անաշխատանք էին 7-ը (3 տղամարդ և 4 կին)։ 48 անգործունակ մարդկանցից 15-ը աշակերտներ կամ ուսանողներ են, 21-ը թոշակառու, 12-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կո» (ֆրանսերեն)։ Արխիվացված օրիգինալից 2012-05-25-ին։ Վերցված է 2012-2-28 
«Կո» (ֆրանսերեն)։ cassini.ehess.fr։ Արխիվացված օրիգինալից 2013-02-04-ին։ Վերցված է 2013-01-26
Ռիգայի Միխայիլ Չեխովի անվան ռուսական թատրոն

Ռիգայի Միխայիլ Չեխովի անվան ռուսական թատրոն (լատիշ․՝ Mihaila Čehova Rīgas Krievu teātris), բացվել է 1883 թվականին Ռիգայում։ Կոչվում է գրող Անտոն Չեխովի զարմիկ Միխայիլ Չեխովի անունով։


== Պատմություն ==
1883 թվականի հոկտեմբերի 2-ին ռուսական արհեստագործական արտելի դահլիճում Ռիգա ժամանած անտրեպրենյոր Ե. Վ. Լավրովի թատերախումբն ամբողջ թատերաշրջանի ընթացքում ցուցադրեց Իպպոլիտ Շպաժինսկու «Майорша» պիեսը։ Քաղաքում ստեղծվեց անկախ պրոֆեսիոնալ ռուսական թատրոն։
1902 թվականից մինչև Առաջին համաշխարհային պատերազմ թատերախումբն աշխատել է Երկրորդ քաղաքային թատրոնի (ճարտարապետ՝ Ավգուստ Ռեյնբերգ) շենքում, որը քաղաքային իշխանությունները բացել էին Ռիգայի 700-րդ տարելիցի կապակցությամբ։ Թատրոնում հյուրախաղերով հանդես են եկել Վերա Կոմիսարժևսկայան, Մարիա Սավինան, Վարվառա Ստրելսկայան և այլ դերասաններ։
Թատրոնի պատմությունը կապված է դերասան և ռեժիսոր իմպրեսարիո Կոնստանտին Նեզլոբինի անվան հետ, որի անմիջական մասնակցությամբ ձևավորվել է թատերախմբի միջուկը։ Նեզլոբինին հաջողվել է ներգրավել տաղանդավոր ռեժիսորների, դերասանների  և բեմադրիչների, էապես ընդլայնվել է նաև խաղացանկը։ Թատերախումբ են հրավիրվել ականավոր դերասաններ Մարիա Անդրեևան, Մ. Ռոքսանովան, Ա. Խարլամովը, Ն. Միխայլովսկին, Վ. Լիխաչովը։ Մեծ ճանաչում ունեին Կոնստանտին Ստանիսլավսկու աշակերտ ռեժիսոր Կոնստանտին Մարջանիշվիլու բեմադրությունները։ 1904 թվականին Նեզլոբինի հրավերով Ռիգա է ժամանում Մաքսիմ Գորկին և մասնակցում իր պիեսների բեմադրությանը։ Ն. Միխալկովսկու ղեկավարման ընթացքում թատրոնի հրավիրված ռեժիսորն էր երիտասարդ Ալեքսանդր Թաիրովը։
Պատերազմից հետո թատրոնը վերաբացվել է 1921 թվականին։ Թատերախումբը գլխավորել է Բուլղարիայից ժամանած Մոսկվայի Փոքր թատրոնի դերասան Մ. Մուրատովը, ով մի քանի եթերաշրջան խաղացել է այս թատրոնում։ Խաղացանկում գերիշխում էին ռուս դասականների ստեղծագործությունները։ Չնայած կառավարության լրավճարների, միջոցների մի մասը ստիպված էին հավաքել «Ռուսական դրամատիկական թատրոնի» ընկերակցության ջանքերով։ Շրջագայություններով Ռիգա են այցելել բազմաթիվ նշանավոր դերասաններ. երկու եթերաշրջան այստեղ խաղացել է Միխայիլ Չեխովը, հանդիսատեսը կարող էր այստեղ տեսնել Վասիլի Կաչալովին, Գրիգորի Խմարին, Օլգա Գզովսկայային, Պավել Օռլենյովին։
2006 թվականից թատրոնը կոչվում է Միխայիլ Չեխովի անունով։ 2010 թվականի օգոստոսից թատրոնի գլխավոր տնօրենն է Իգոր Կոնյաևը։


== Գրականություն ==
Прибалтийские русские։ история в памятниках культуры. / Ред. А. В. Гапоненко. - Рига։ Институт европейских исследований, 2010. - 736 с. - с. 343-347. - ISBN 978-9934-8113-2-6
Рига։ Энциклопедия = Enciklopēdija «Rīga» / Гл. ред. П. П. Еран. - 1-е изд.. - Рига։ Главная редакция энциклопедий, 1989. - С. 711-712. - 60 000 экз. - ISBN 5-89960-002-0.


== Ծանոթագրություններ ==


== Արտաքին հղումներ ==
Պաշտոնական կայք
Թատրոնի պատմություն
Լինկոլն շրջան (Կանզաս)

Անվան այլ կիրառումների համար տե՛ս՝ Լինկոլն շրջան (այլ կիրառումներ)Լինկոլն շրջան (անգլ.՝ Lincoln County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 1.862 կմ² է, բնակչությունը՝ 3.578 մարդ (2000 թ. տվյալներով)։ Շրջկենտրոնն է Լինկոլն բնակավայրը։ Կազմավորվել է 1867 թ.։
Արինիանո

Արինիանո (իտալերեն՝ Arignano), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.052 մարդ (2008 թվականի տվյալներով)։ Բնակչության խտությունը՝ 112 մարդ/կմ²։ Տարածքը՝ 8 կմ²։ Փոստային ինդեքս՝ 10020։ Հեռախոսային կոդ՝ 011։
Բնակավայրի հովանավորն է համարվում սուրբ Ռեմիջո Ռեյմսցին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Պաշտոնական կայք՝ http://www.comune.arignano.to.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
80 օր աշխարհի շուրջը (մուլտֆիլմ)

«80 օր աշխարհի շուրջը (մուլտֆիլմ)», ավստրալիական հեռուստատեսյին մուլտսերիալ, որը մտահղացվել է Ժյուլ Վեռնի «Աշխարհի շուրջը 80 օրում» վեպի մոտիվներով։ NBC հեռուստաալիքը մուլտսերիալը ցուցադրեց 1972—1973 թվականներին, երկու եթերաշրջանով ԽՍՀՄ-ում ցուցադրվեցին բոլոր սերիաները, բացի 7—9, 11 և 13-ից։ Հեռուստապրեմիերան կայացավ 1981 թվականի հունվարին` դպրոցական արձակուրդների ժամանակ;«Աշխարհի շուրջը 80 օրում» ֆրանսիացի գրող Ժյուլ Վեռնի ճանապրհորդական վեպն է, որը պատմում է էքսցենտրիկ և ֆլեգմատիկ անգլիացի Ֆիլեաս Ֆոգի և նրա սպասավոր ֆրանսիացի Ժան Պասպարտուի աշխարհի շուրջ ճանապարհորդության մասին, որը ձեռնարկվել է գրազի արդյունքում։


== Սերիաների ցանկ ==


=== 1-ին եթերաշրջան ===


=== 2-րդ եթերաշրջան ===


== Տես նաև ==
Աշխարհի շուրջը 80 օրում


== Ծանոթագրություններ ==


== Արտաքին հղումներ ==
Ֆիլմի մասին տվյալները՝ The Big Cartoon Database կայքում(անգլ.)
Սերիաների և հեռուստասերիալի նկարագրությունը «Культура» հեռուստաալիքի պաշտոնական կայքում Archived 2019-03-13 at the Wayback Machine.
[3]